Александър Пушкин
Към Морфей

Превод от руски: Стоян Бакърджиев, —

chitanka.info

Към Морфей[0]

До утре укроти в гърдите

мъчителната ми любов!

Духни свещта ми, над мечтите

разлей ти своя благослов!

Раздялата в мига ужасен

от паметта ми заличи!

Да видя милите очи,

да чуя пак гласа й ясен.

Щом литне нощната мъгла,

щом ти очите ми оставиш,

душа, душа, да би могла

до нова нощ да я забравиш!

[0] Напечатано в алманаха „Полярная звезда“, 1824 г. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.